ང་ཚོའི་བོད་རིགས་རྣམས་ལ་སྐབས་འགའ་ཞིག་ཏུ་རྟ་ཐོག་གི་མི་རིགས་ཟེར་བ་སོགས་འཚོ་གནས་དང་འབྲེལ་བའི་ཚིག་བརྗོད་ཡོད་པ་བཞིན།རྟ་ནོར་ལུག་གསུམ་དང་འབྲེལ་ཆེ་ཞིང་།དེར་བརྟེན་ནས་སོ་སོའི་བཞོན་རྟ་ལ་མིང་ཡག་པོ་སྣ་ཚོགས་འདོགས་སྲོལ་ཡང་ཡོད།དཔེར་ན།གེ་མོ་དཔལ་ལྡན་གྱི་རྟ་ངང་པ་ལྷ་འཛི།ཚ་རུའི་འཇིགས་སེང་གི་རྟ་ཆར་སྤྲིན་སྔོན་མོ།ལྕགས་ཤུལ་ཅན་གྱི་རྟ་ནག་པོ་འགྲོས་མ་ཁམ་ལེབ།གསེར་ཉ་རག་པ་སོགས་རྟ་ཡི་མིང་དག་དང་།དེ་མིན་རྟ་ཞིག་འདམ་ལ་ལྷུང་བ་དེ་མི་རྣམས་མཉམ་རུབ་ཀྱིས་ཡར་ལེན་དུས།ཤོབ་གཅིགམ་གཉིས།གསུམ་པས་ཐོག་ཟེར་ནས་འཐེན་པའི་བརྩི་སྲོལ་ཞིག་ཡོད་པ་ལྟ་བུས་མཚོན།སྲོལ་རྒྱུན་གྱི་འཚོ་བ་དང་འབྲེལ་བའི་རིག་གནས་རྣམ་གྲངས་མང་པོ་ཞིག་ཀྱང་ཞར་ལ་ཤེས་པ་ཞིག་བྲིས་འདུག